యాపిల్‌ సీఈవోకు ప్రయివేటు విమానం
- భారీగా పెరిగిన వేతనం
శాన్‌ఫ్రాన్సిస్కో: ప్రముఖ ఎలక్ట్రానిక్‌ ఉత్పత్తుల సంస్థ యాపిల్‌ సీఈవో టిమ్‌ కుక్‌ వేతనం భారీగా పెరిగింది. ప్రస్తుత ఏడాదిలో దాదాపు 47శాతం పెరిగి 13 మిలియన్‌ డాలర్లకు (సమారు రూ.83 కోట్లు) చేరింది. గతేడాది టిమ్‌ కుక్‌ 8.7 మిలియన్‌ డాలర్లు మాత్రమే తీసుకున్నారు. ఆయనకు వేతనంతో పాటు భద్రత కూడా అదే స్థాయిలో పెరిగింది. కంపెనీ నిబంధనల ప్రకారం కుక్‌ వేతనం 13 మిలియన్‌ డాలర్లకు చేరినందు వల్ల ప్రయివేట్‌ విమానంలోనే ప్రయాణించాలి. ఇందుకోసం కుక్‌కు ప్రయివేట్‌ విమానంలో ప్రయాణించేందుకు కంపెనీ బోర్డు ఆఫ్‌ డైరెక్టర్ల నుంచి కూడా ఆమోదం లభించింది. 2017లో కుక్‌ సుమారు 12.8 మిలియన్‌ డాలర్లు అందుకున్నారు. ఇందులో 3.06 మిలియన్‌ డాలర్లు(సుమారు రూ.19కోట్లు)వేతనం కాగా 9.3మిలియన్‌ డాలర్లు బోనస్‌, ఇతర భత్యాలు ఉన్నాయి.
మీ స్నేహితులకు రికమెండ్ చెయ్యండి